कालाहांडी (कविता)
कालाहाण्डि (Kalahandi) ओड़िशा के कवि तपन कुमार प्रधान द्वारा लिखित एक कविता का शीर्षक तथा एक कविता पुस्तक का नाम है । कालाहांडी कविता संकलन का अंग्रेज़ी अनुवाद के लिए कवि तपन कुमार प्रधान को वर्ष २००७ में साहित्य अकादमी स्वर्ण जयंती पुरस्कार से सम्मानित किया गया । कालाहांडी कविता संकलन में कवि प्रधान ने असाधु राजनेता, उच्च अधिकारी व ठेकेदारों के हाथों समाज के दलित वर्ग के लोगों का आर्थिक और यौन शोषण का लोमहर्षक वर्णन किया है । कालाहांडी कविता पर आधारित उनकी पुस्तक “कालाहांडी - एक अनकही कहानी” में उन्होंने समाज के विभिन्न स्तरों पर व्यापक भ्रष्टाचार का भरपूर खुलासा किया है । प्रधान की कालाहांडी कविता को पाठकों ने एक अर्थपूर्ण रचना की मान्यता दी हैं ।इस कविता की तुलना अन्य आधुनिक भारतीय कविताओं के साथ की गई है । कई आलोचकों ने इस कविता की आख़िरी पंक्ति को एक विप्लवी लेख का दर्जा दिया है । कालाहांडी कविता विभिन्न महाविद्यालय व विश्वविद्यालय के अंग्रेज़ी साहित्य पाठ्यक्रम में सम्मिलित है। कालाहांडी कविता की चर्चा विविध साहित्य पत्रिका पर उपलब्ध।